CELEX: 62009CN0087
Language: da
Date: 2009-03-02 00:00:00
Title: Sag C-87/09: Anmodning om præjudiciel afgørelse indgivet af Amtsgericht Schorndorf (Tyskland) den 2. marts 2009 — Ingrid Putz mod Medianess Electronics GmbH

18.4.2009   
            
            
               DA
            
            
               Den Europæiske Unions Tidende
            
            
               C 90/20
            
         Anmodning om præjudiciel afgørelse indgivet af Amtsgericht Schorndorf (Tyskland) den 2. marts 2009 — Ingrid Putz mod Medianess Electronics GmbH
   (Sag C-87/09)
   2009/C 90/31
   Processprog: tysk
   
      Den forelæggende ret
   
   Amtsgericht Schorndorf
   
      Parter i hovedsagen
   
   
      Sagsøger: Ingrid Putz
   
      Sagsøgt: Medianess Electronics GmbH
   
      Præjudicielle spørgsmål
   
   
               1)
            
            
               Skal bestemmelserne i artikel 3, stk. 2, og artikel 3, stk. 3, tredje afsnit, i Europa-Parlamentets og Rådets direktiv 1999/44/EF af 25. maj 1999 om visse aspekter af forbrugerkøb og garantier i forbindelse hermed (1) fortolkes således, at de er til hinder for en national lovbestemmelse, hvorefter sælgeren — hvis han bringer forbrugsvaren i overensstemmelse med købekontrakten ved omlevering — ikke skal betale omkostningerne ved at bygge den efterleverede forbrugsvare ind i en genstand, som forbrugeren efter dennes art og formål har bygget forbrugsvaren, der ikke var i overensstemmelse med købekontrakten, ind i, når indbygningen ikke oprindeligt var en del af kontraktopfyldelsen?
            
         
               2)
            
            
               Skal bestemmelserne i ovennævnte direktivs artikel 3, stk. 2, og stk. 3, tredje afsnit, fortolkes således, at sælgeren — hvis han bringer forbrugsvaren i overensstemmelse med købekontrakten ved omlevering — skal bære omkostningerne ved udtagningen af forbrugsvaren, der ikke var i overensstemmelse med købekontrakten, fra en genstand, som forbrugeren efter dennes art og formål har bygget forbrugsvaren ind i?
            
         
      (1)  Europa-Parlamentets og Rådets direktiv 1999/44/EF af 25.5.1999 om visse aspekter af forbrugerkøb og garantier i forbindelse hermed (EFT L 171, s. 12).